شەفەق نیوز/  تەندروسی ئەنبار، ئمڕوو پەنجشەممە، راگەیان تویشهاتنەیل تاسیان وە خوەڵوتوزەگە ک پارێزگاگە گردە وەر و روی وەرەو پارێزگایل باشوور وەبان بەغدادەو کرد، رەسیە ٨٣٢ کەس،  وتیش شمارەگە هالە زیادبوین.
راگەیانن تەندروسی ئەنبار لە بەیاننامیگ رەسیە ئاژانس شەفەق نیوز وت: تویشهاتنەیل تاسیان وەیجۊرە بەشەو بوین؛ ٨٠ کەس لە خەسەخانەی هیت ٢٠٧ کەس پە خەسەخانەی رەمادی، ١٠ کەس لە خەسەخانەی روتبە، ١٠ کەس لە خەسەخانەی رەمادی ئەرا ژن و مناڵ.
بەیاننامەگە دیاریکرد ک خەسەخانەی گشتی راوە ٥٠ تویشهاتن تاسیان وەرگرد، و ١٢٦ کەسیش لە خەسەخانەی عبێدی، و ٩٢ کەس لە خەسەخانەی عانە، و ٢٦ کەس لە خەسەخانەی قائم، ٢ ٨٠ کەس لە خەسەخانەی فەلوجە.
وتیش: خەسەخانەی عامریە ٢٠ کەس وەرگرد ک تویش تاسیان هاتنە، ٢ خەسەخانەی گورمە ٢٠ کەس، و کەرت بەغدادی ٤٨ کەس، و خەسەخانەی گشتی حەدیسە ٥٤ کەس، و ٩ کەسیش لە خەسەخانەی فەلوجە ئەرا ژن و مناڵ،  و دیاری کرد ک گشت شمارەگە رەسیە ٨٣٣ وەبی تووماکردن هویچ مردنیگ.
